Аглушальная граната

**Аглушальныя гранаты** альбо **сьветлашумавыя гранаты**&nbsp;— спэцыяльныя боепрыпасы несьмяротнага дзеяньня, прызначаныя для часовага ўзьдзеяньня на органы пачуцьцяў ворага або правапарушальніка. Паражальныя фактары — яркае сьвятло (каля 7 мкд) і гучныя выбухі (больш за 170 дБ).

## Асноўныя віды аглушальных боепрыпасаў
* **Ручныя гранаты** — прыводзяцца ў дзеяньне з дапамогаю засьцярожна-пускавога мэханізму, дастаўляюцца да супраціўніка шляхам ручнога кідку. Сэрыйны выпуск сьветлашумавых гранатаў пачаўся для спэцслужбаў Вялікай Брытаніі ў канцы 1970-х рокаў;
* **[[Гранатамёт]]ныя боепрыпасы** — для стрэлаў з газавых ці падрульных гранатамётаў;
* **Вінтовачныя [[патрон]]ы**
* **Сьветлагукавыя патроны для цывільнай зброі самаабароны**&nbsp;— распрацаваныя дзеля выкарыстаньня ў цывільнай траўматычнай зброі самаабароны, не ўзаемазамяняльныя з баявымі патронамі;
* **Стацыянарныя сьветлагукавыя прылады** — усталёўваюцца загадзя ў месцы ймавернага зьяўленьня супраціўніка (правапарушальніка), уводзяцца ў дзеяньне дыстанцыйна альбо спрацоўваюць аўтаматычна пры непасрэдным кантакце.

## Канструкцыя
Сьветлашумавыя боепрыпасы начыненыя піратэхнічным рэчывам.

Корпус гранатаў вырабляюць альбо з мэталёвага кантэйнэра, які не руйнуецца пры выбуху зусім, з адтулінамі для выхаду выбуховых газаў, або з матэрыялаў, што не ўтвараюць пры выбуху аскепкаў з высокай кінэтычнай энэргіяй (плястык або кардон).

Некаторыя мадэлі аглушальных гранатаў дадаткова начыненыя гумовай картэччу для траўматычнага ўзьдзеяньня на правапарушальніка. Такія гранаты пад час выбуху, акрамя яскравага бліску і гуку, раскідаюць у бакі гумовую картэч.

## Дзеяньне
Асноўнымі фактарамі ўплыву аглушальных боепрыпасаў ёсьць яскравы сьветлавы выбліск і гучны гук выбуху, у выніку якіх адбываецца часовае асьляпленьне і аглушэньне асобаў, якія знаходзяцца ў непасрэднай блізкасьці да цэнтру выбуху.
* Псыхафізыялягічны ўплыў улучае наступныя фактары:
:* *Сьветлавы выбліск*&nbsp;— як правіла, у дыяпазоне яркасьцю 2,5-7,5&nbsp;млн. сьвечак, час асьляпленьня можа дасягаць 20—30 сэкундаў;
:* *Гук выбуху*&nbsp;— як правіла, у дыяпазоне 165—185 дБ​​, час страты слыху можа дасягаць 4—6 гадзінаў.
* Мэханічны ўплыў улучае наступныя фактары:
:* *Імпульс выбуху*&nbsp;— граната актывуецца выбухам піратэхнічнага складу, выбуховы імпульс якога валодае дастатковым паражальным дзеяньнем у непасрэднай близкасьці ад тканінаў чалавечага цела.
:* *Празьмерны ціск*&nbsp;— як правіла, у дыяпазоне 22—36 кПа, можа выклікаць пашкоджаньне ўнутранага вуха ў 1&nbsp;% дарослых людзей, у выпадку зь дзіцем рызыка павялічваецца.
:* *Мэханічныя траўмы* (садно мяккіх тканак, падшкурныя гематомы), нанесеныя фрагмэнтамі корпусу, несьмяротным паражальнымі элемэнтамі і другаснымі аскепкамі, утворанымі пры выбуху.
* Спрацоўваньне піратэхнічнага складу гранаты можа таксама стаць прычынаю пажару ці ўзгараньня.

Эфэкт дэзарыентацыі ад прымяненьня падобных прыладаў можа цягнуцца ад некалькіх сэкундаў да некалькіх хвілінаў. Найбольшы эфэкт праяўляецца ў цемры, у замкнёнай прасторы, пры разрыве гранаты ў паветры або між чалавекам і сьцяною або іншым трывалым аб’ектам. Працягласьць узьдзеяньня на аб’ект вызначаецца тыпам выкарыстаных боепрыпасаў, аддаленасьцю ад цэнтру выбуху ды іншымі фактарамі.

## Прымяненьне
Як правіла, аглушальныя гранаты прымяняюцца праваахоўнымі органамі ў ходзе затрыманьня асабліва небясьпечных злачынцаў, вызваленьня закладнікаў, прыпыненьня групавых хуліганскіх дзеяньняў або масавых непарадкаў, а таксама вайсковым спэцпрызам для захопу супраціўніка жывым.

Практыка прымяненьня сьветлагукавых гранатаў паказвае іхнюю высокую эфэктыўнасьць пры выцясьненьні супраціўніка з занятай тэрыторыі ды інжынэрных збудаваньняў.

## Крыніцы

## Вонкавыя спасылкі

Катэгорыя:Гранаты
Катэгорыя:Зброя несьмяротнага дзеяньня
Катэгорыя:Брытанскія вынаходніцтвы